ಟಿ20 ವಿಶ್ವಕಪ್; ಅಫ್ಘಾನಿಸ್ಥಾನದ ವಿರುದ್ಧ ಲಂಕಾಗೆ 6 ವಿಕೆಟ್ ಗಳ ಜಯ ಟಿ20 ವಿಶ್ವಕಪ್ ಪಂದ್ಯದಲ್ಲಿ ಲಂಕಾ ತಂಡ ಅಫ್ಘಾನಿಸ್ಥಾನ ತಂಡವನ್ನು 6 ವಿಕೆಟ್ ಗಳ ಅಂತರದಿಂದ ಮಣಿಸಿದೆ. ಪರ್ತ್: ಟಿ20 ವಿಶ್ವಕಪ್ ಪಂದ್ಯದಲ್ಲಿ ಲಂಕಾ ತಂಡ ಅಫ್ಘಾನಿಸ್ಥಾನ ತಂಡವನ್ನು 6 ವಿಕೆಟ್ ಗಳ ಅಂತರದಿಂದ ಮಣಿಸಿದೆ. ಬ್ಯಾಟಿಂಗ್ ಆಯ್ಕೆ ಮಾಡಿಕೊಂಡ ಅಫ್ಘಾನಿಸ್ಥಾನ 8 ವಿಕೆಟ್ ಗಳ ನಷ್ಟಕ್ಕೆ 144 ರನ್ ಗಳಿಸಿತ್ತು, ಆರಂಭಿಕ ಆಟಗಾರರಾದ ರೆಹಮಾನುಲ್ಲಾ ಗುರ್ಬಜ್, ಉಸ್ಮಾನ್ ಘನಿ ಅನುಕ್ರಮವಾಗಿ 28-27 ರನ್ ಗಳನ್ನು ಗಳಿಸಿದ್ದರು. ಲಂಕಾ 18.3 ಓವರ್ ಗಳಲ್ಲಿ ಟಾರ್ಗೆಟ್ ನ್ನು ತಲುಪಿದ್ದು, ಧನಂಜಯ ಡಿ ಸಿಲ್ವ 42 ಎಸೆತಗಳಲ್ಲಿ 66 ರನ್ ಗಳಿಸಿದ್ದು ತಂಡಕ್ಕೆ ಸುಲಭವಾಗಿ ಗುರಿ ತಲುಪಲು ಸಾಧ್ಯವಾಯಿತು. ಲಂಕಾ ಬೌಲಿಂಗ್ ವಿಭಾಗದಲ್ಲಿ ಸ್ಪಿನ್ನರ್ ವನಿಂದು ಹಸರಂಗ 13 ರನ್ ನೀಡಿ 3 ವಿಕೆಟ್ ಪಡೆದು ಅತ್ಯುತ್ತಮ ಬೌಲರ್ ಎನಿಸಿದರು. ಪೇಸರ್ ಲಹಿರು ಕುಮಾರ 30 ರನ್ ನೀಡಿ 2 ವಿಕೆಟ್ ಗಳಿಸಿದರು.